## Ministru kabineta rīkojuma projekta

**“Par valsts nekustamā īpašuma “Lašlejas”, Vecsalacā, Niedru ielā 9, Salacgrīvas pagastā, Salacgrīvas novadā, nodošanu bez atlīdzības Salacgrīvas novada pašvaldības īpašumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta “Par valsts nekustamā īpašuma “Lašlejas”, Vecsalacā, Niedru ielā 9, Salacgrīvas pagastā, Salacgrīvas novadā, nodošanu bez atlīdzības Salacgrīvas novada pašvaldības īpašumā” (turpmāk – Rīkojuma projekts) mērķis ir saņemt Ministru kabineta atļauju nodot pašvaldībai nekustamo īpašumu, kas nav nepieciešams Vides aizsardzības un reģionālās attīstības ministrijas (turpmāk – VARAM) funkciju veikšanai.  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un likuma “Par pašvaldībām” (turpmāk-Likums)15. panta pirmās daļas 2., 4., 5., un 6. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts “Par valsts nekustamā īpašuma “Lašlejas”, Vecsalacā, Niedru ielā 9, Salacgrīvas pagastā, Salacgrīvas novadā nodošanu bez atlīdzības Salacgrīvas novada pašvaldības īpašumā” sagatavots, lai saskaņā ar Atsavināšanas likuma 42. panta pirmo daļu un 43. pantu nodotu Salacgrīvas novada pašvaldībai valsts nekustamo īpašumu “Lašlejas” (nekustamā īpašuma kadastra Nr. 66720040142) – zemes vienību 0,676 ha platībā (zemes vienības kadastra apzīmējums 66720040142) un būvi (būves kadastra apzīmējums 66720040142001) Vecsalacā, Niedru ielā 9, Salacgrīvas pagastā, Salacgrīvas novadā (turpmāk – nekustamais īpašums), kas ierakstīts zemesgrāmatā uz valsts vārda VARAM personā.  Atsavināmais nekustamais īpašums nav nodots lietošanā citām personām.  Saskaņā ar informāciju no Nekustamo īpašumu valsts kadastra informācijas sistēmas, nekustamā īpašuma kadastrālā vērtība uz 2020. gada 1. janvāri ir 10816 *euro*.  Nekustamā īpašuma pārvaldītājs un apsaimniekotājs ir Valsts vides dienests (turpmāk – VVD), kuram nekustamais īpašums darba organizācijas maiņas dēļ vairs nav nepieciešams.  Salacgrīvas novada dome ar 2020. gada 17.jūnija lēmumu (prot. Nr. 8, 13 §) nolēma pārņemt nekustamo īpašumu pašvaldības autonomo funkciju īstenošanai. Ņemot vērā, ka nekustamais īpašums nav nepieciešams VVD funkciju nodrošināšanai, VARAM ieskatā lietderīgākais valsts nekustamā īpašuma atsavināšanas veids ir tā nodošana Salacgrīvas novada pašvaldībai Likuma 15. panta pirmās daļas 2., 4., 5. un 6. punktā noteikto autonomo funkciju nodrošināšanai.  VARAM saņēma Salacgrīvas novada domes 2020.gada 27. oktobra vēstuli Nr. 3.11/1266, kurā precizēta informācija par plānoto nekustamā īpašuma izmantošanu.   1. Likuma 15. panta pirmās daļas 2. punkts nosaka, ka pašvaldības autonomajā funkcijā ietilpst gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana) – *pašvaldība plāno labiekārtot Nekustamā īpašuma sastāvā esošo zemes gabalu 0,6760 ha platībā un izveidot tajā parku ar aktīvās atpūtas iespējām - ūdens tūrisma saistītu darbību nodrošināšanai, publiski pieejamas peldvietas izveidi.* 2. Likuma 15. panta pirmās daļas 4. punkts nosaka, ka pašvaldības autonomajā funkcijā ietilpst gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.) - *pašvaldība plāno Nekustamajā īpašumā veikt izglītības interešu pulciņu darbību ar mērķi izglītot sabiedrību par dabu un ar zivju resursiem, to saglabāšanu saistītām apmācībām, iesaistīt iedzīvotājus izglītojošās talkās, izglītot sabiedrību par pareizu upes attīrīšanu, zivju nārsta vietu saglabāšanu, makšķerēšanas tradīciju saglabāšanu.* 3. Likuma 15. panta pirmās daļas 5. punkts nosaka, ka pašvaldības autonomajā funkcijā ietilpst rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) – *pašvaldība plāno* *Nekustamajā īpašumā sekmēt tradicionālās kultūras vērtības,* *izveidot bez kontakta tūrisma informācijas centra punktu, kur tiktu nodrošināta informācija par Salacgrīvas novada materiālo un nemateriālo kultūras mantojumu, vērtībām un tradīcijām, informācija par Salacas upi un zivju resursu aizsardzības nepieciešamību. Plānots izveidot muzeja istabu, kur būtu iespējams uzzināt par Vecsalacas muižas un parka teritorijas vēsturi, izvietoti muzeja krājumu izstādes par upes Salaca (koku pludināšana, nēģu zveja utt.).* 4. Likuma15. panta pirmās daļas 6. punkts nosaka, ka pašvaldības autonomajā funkcijā ietilpst nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu - *pašvaldība plāno Nekustamajā īpašumā veicināt iedzīvotāju veselīgu dzīvesveidu un sportu, tai skaitā makšķerēšanas sportu un apmācības makšķerēšanā, piesaistot arī nozarē darbojošās biedrības sporta un aktīvās atpūtas pasākumu organizēšanā.*   Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VVD |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 12. punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Salacgrīvas novada pašvaldību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvjiem ir iespējas līdzdarboties, rakstiski sniedzot viedokli par Rīkojuma projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Rīkojuma projekts un tā sākotnējās ietekmes novērtējuma ziņojums (anotācija) 2020. gada 9. septembrī ievietots VARAM tīmekļvietnē [www.varam.gov.lv](http://www.varam.gov.lv) un iesniegts Valsts kancelejā publicēšanai tās tīmekļvietnē, līdz ar to ieinteresētajām personām ir bijusi iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Sabiedrības līdzdalības īstenošanas procesā nav saņemti iebildumi, priekšlikumi un viedokļi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, VVD, Salacgrīvas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Izdevumus, kas saistīti ar nekustamā īpašuma ierakstīšanu zemesgrāmatā segs Salacgrīvas novada pašvaldība. |

Vides aizsardzības un reģionālās

attīstības ministrs J. Pūce

Priede, 67026915

[marite.priede@varam.gov.lv](mailto:arta.tupina@vni.lv)